 Saddexdeenii kale inta garba-duub naloo xiray ayaa bannaanka na loo saaray oo meel qorax ah nala jiifiyay, dadkii deegaanka ayaa nagu soo xoomay, waxaa dhagaheyga ku dhacayay ereyo ay ka mid ahaayeen waa argagixiso raggaan, raggaan anaa aqaana shan nin ayay horey u dileen waa Al-Qaacido waa rag la soo diray oo doonaya in ay xaafadda argagixiyaan, aad baan u naxsanahay waxaan is weydiinayay goormaa lagu boobsiin doonaa, anagoo yaaban ayaa waxaa noo yimid taliyaha ciidamada Muuse Suudi waxa uuna nagu yiri ragga la sheegayo ma raggaanaa, intii aan meesha ku garba-duubneyn ayaa waxaa yimid kooxo weriyaal ah oo iyana lagu soo wargeliyay in la qabtay kooxo argagixiso ah midna laga dilay, waxayna sawiro ka qaadeen ninkii Maydka ahaa ee Cusmaan oo dusha laga saaray Bastooladdiisii, anagana waxaa nala geliyay shabaq oo waxaa na daawanayay dadka oo xitaa carruurta yaryarka ah dhagxaan iyo ciid ayay nagu firdhinayeen. 